Premieră în municipiul Satu Mare, odată cu deschiderea Shopping City-ului celor de la NEPI Rockcastle. Pe o piață internă dominată de cei de la Cinema City, proiecțiile cinematografice vor fi asigurate la viitorul mall din Satu Mare de către austriecii de la Cineplexx.

De altfel, la Satu Mare va ajunge primul Cineplexx din România și se va deschide în decembrie 2018. Astfel, Sărbătorile de Iarnă se vor putea petrece în fața marilor ecrane.

Cineplexx este o companie austriacă, care deține multiplexuri în Austria, Albania, Bosnia, Croatia, Grecia, Italia, Kosovo, Macedonia, Muntenegru, Serbia șă Slovenia. Compania a fost fondată în 1993. Cineplexx deține, în total 45 de cinematografe.

PresaSM a intrat în posesia listei cu brand-urile care și-au confirmat prezența în viitorul Shopping City al celor de la Nepi Rockcastle. Astfel, vorbim într-o primă fază de următoarele certitudini: Carrefour, CCC, Deichmann, Douglas, Hervis, Intersport, KFC, LC Waikiki, New Yorker, Orsay, Reserved and Smyk.

Mall-ul va fi deschis în data de 6 decembrie 2018, cu o suprafață de 29.100 metri pătrați. Reporterii PresaSM au mai aflat că cei de la NEPI Rockcastle se bazează pe un număr de 182.000 de potențiali clienți, care locuiesc la o distanță de 30 de minute de mers cu mașina.